JMT กวาดรายได้ Q3 กว่าพันลบ. ดันกำไรโต 30%
JMT แจ้งงบไตรมาส 3/65 กวาดรายได้กว่าพันลบ. หนุนกำไรโต 30% แตะ 455.53 ลบ. จากปีก่อนกำไร 351.69 ลบ. ส่วนงวด 9 เดือนกำไรโต 36% แตะ 1.26 พันลบ. จากปีก่อนกำไร 923.32 ลบ.
JMT เปิดงบไตรมาส 3/65 กวาดรายได้กว่าพันลบ. หนุนกำไรโต 30% แตะ 455.53 ลบ. ส่วนงวด 9 เดือนกำไรโต 36%
10 พ.ย. 2565

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

ทั้งนี้เป็นผลมาจากบริษัทฯ มีรายได้รวม 1,100.8 ล้านบาท เพิ่มขึ้นจากช่วงเดียวกันของปีก่อนหน้า 151 ล้านบาท หรือเพิ่มขึ้นในอัตราร้อยละ 15.9 ในขณะที่รายได้รวม งวด 9 เดือนปี 65 เท่ากับ 3,267.1 ล้านบาท เพิ่มขึ้นจากช่วงเดียวกันของปีก่อนหน้า 692.9 ล้านบาท หรือเพิ่มขึ้นร้อยละ 26.9
โดยรายได้จากสัญญาที่ทำกับลูกค้าในไตรมาส 3/65 เท่ากับ 81.8 ล้านบาท เพิ่มขึ้นในอัตราร้อยละ 28.8 และสำหรับงวด 9 เดือนปี 65 เท่ากับ 225.7 ล้านบาท ลดลงร้อยละ 1.8 จากปีที่ผ่านมา ส่วนรายได้ดอกเบี้ย และกำไรจากเงินให้สินเชื่อการซื้อลูกหนี้ เท่ากับ 949.10 ล้านบาท เพิ่มขึ้น 121.6 ล้านบาท หรือเพิ่มขึ้นในอัตราร้อยละ 14.7 และสำหรับงวด 9 เดือนปี 2565 เท่ากับ 2,854.7 ล้านบาท เพิ่มขึ้นเท่ากับ 648.5 ล้านบาทหรือร้อยละ 29.4 จากช่วงเดียวกันของปีที่ผ่านมา ทั้งนี้ รายได้จากการเรียกเก็บหนี้ที่รับซื้อ คิดเป็นร้อยละ 87 ของรายได้รวมทั้งหมดของบริษัท
รวมทั้งรายได้จากการรับประกันภัย สำหรับไตรมาส 3/65 เท่ากับ 69 ล้านบาท เพิ่มขึ้นจากช่วงเดียวกันของปีที่ผ่านมา ร้อยละ 19.4 แลสำหรับงวด 9 เดือนปี 2565 บริษัทมีรายได้จากธุรกิจประกันภัย เท่ากับ 185.4 ล้านบาทเพิ่มขึ้นร้อยละ 34.6